የኢህአዴግ ምክር ቤት መደበኛ ስብሰባውን ዛሬ ይጀምራል
-የኢትዮጵያ ህዝቦች አብዮታዊ ዴሞክራሲያዊ ግንባር/ኢህአዴግ ምክር ቤት መደበኛ ስብሰባውን ከዛሬ ጀምሮ እንደሚያካሂድ የምክር ቤቱ ፅህፈት ቤት አስታወቀ።ምክር ቤቱ በመደበኛ ስብሰባው የመጀመሪያውን የአምስት አመት የዕድገትና ትራንስፎርሜሽን ዕቅድ አፈፃፀም በመገምገም በአፈጻጸሙ የነበሩ መልካም ልምዶች ተጠናክረው የሚቀጥሉበትን፣ ያጋጠሙ ችግሮች እና ተግዳሮቶች የሚፈቱበት አቅጣጫዎች ላይ ትኩረት ሰጥቶ ይወያያል።እንዲሁም ምክር ቤቱ በፖለቲካና በድርጅት ስራዎች፣ በዴሞክራሲ እና መልካም አስተዳደር እንዲሁም በኢኮኖሚያዊ እና ማህበራዊ ልማት ዘርፎች በመጀመሪያው እድገትና ትራንስፎርሜሽን ዕቅድ የተቀመጡ ግቦችን አፈጻጸም በዝርዝር በመገምገም ለቀጣዩ የእቅድ ዘመን የሚወሰዱ ትምህርቶችን እንደሚያስቀምጥ ይጠበቃል።በተጨማሪም በቅርቡ በሚካሄደው የኢህአዴግ 10ኛ ድርጅታዊ ጉባኤ ዝግጅትን በመገምግሞ የቀሪ ስራዎችን አቅጣጫዎች እንደሚያስቀምጥም ነው የሚጠበቀው።የኢህአዴግ የ9ኛው ድርጅታዊ ጉባኤ ውሳኔዎችን አፈጻጸምና የቀጣይ አቅጣጫዎች የያዘ ረቂቅ ሪፖርት ላይ ተወያይቶ ለጉባኤው የሚቀርብበት አቅጣጫዎችን የሚያስቀምጥ መሆኑን የኢህአዴግ ምክር ቤት ፅህፈት ቤት በላከው መግለጫ አስታውቋል።(ኤፍ.ቢ.ሲ)